ਸਿਰਲੇਖ: ਈਰਾਨ ਹਮਲਾ: ਸਾਡਾ ਕੋਈ ਬੰਦਾ ਨਹੀਂ ਮਰਿਆ, ਈਰਾਨ 'ਤੇ ਹੋਰ ਸਖ਼ਤ ਪਾਬੰਦੀਆਂ- ਟਰੰਪ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
''ਕਿਸੇ ਵੀ ਅਮਰੀਕੀ ਜਾਂ ਇਰਾਕੀ ਵਿਅਕਤੀ ਦਾ ਨੁਕਸਾਨ ਨਹੀਂ ਹੋਇਆ ਹੈ। ਇਰਾਨੀ ਹਮਲੇ ਵਿਚ ਸਾਡੇ ਨਾਗਰਿਕ ਸੁਰੱਖਿਅਤ ਹਨ।''  

ਟਰੰਪਨ ਨੇ ਕਿਹਾ ਕਿ ਈਰਾਨ ਦੀਆਂ ਸੱਭਿਅਕ ਸਮਾਜ ਨੂੰ ਹਮੇਸ਼ਾ ਨੁਕਸਾਨ ਪਹੁੰਚਾਉਣ ਦੀਆਂ ਨੀਤੀਆ ਖ਼ਿਲਾਫ਼ ਅਸੀਂ ਪਿਛਲੇ ਹਫ਼ਤੇ ਕਾਰਵਾਈ ਕੀਤੀ ਹੈ ਅਤੇ ਅਸੀਂ ਕਾਸਿਮ ਸੁਲੇਮਾਨੀ ਨੂੰ ਮਾਰਿਆ ।

ਟਰੰਪ ਨੇ ਕਿਹਾ, ''ਕਾਸਿਮ ਸੁਲੇਮਾਨੀ ਇੱਕ ਅੱਤਵਾਦੀ ਉਹ ਇਰਾਕ ਵਿਚ ਬਗਦਾਦ ਧਮਾਕੇ ਸਣੇ ਕਈ ਬਹੁਤ ਸਾਰੀਆਂ ਹਿੰਸਕ ਵਾਰਦਾਤਾਂ ਲ਼ਈ ਜ਼ਿੰਮੇਵਾਰ ਸੀ।'' 

ਇਹ ਵੀ ਪੜ੍ਹੋ: 

ਟਰੰਪ ਨੇ ਨਾਟੋ ਨੂੰ ਵੀ ਮਿਡਲ ਈਸਟ ਦੇ ਸੰਕਟ ਲਈ ਹੋਰ ਵਧੇਰੇ ਸਰਗਰਮੀ ਦਿਖਾਉਣ ਲਈ ਕਿਹਾ , ਟਰੰਪ ਨੇ ਅੱਗੇ  ਕਿਹਾ, ''ਜਦੋਂ ਤੱਕ ਮੈਂ ਰਾਸ਼ਟਰਪਤੀ ਹਾਂ ਅਮਰੀਕਾ ਈਰਾਨ ਨੂੰ ਪਰਮਾਣੂ ਹਥਿਆਰ ਨਹੀਂ ਰੱਖਣ ਦੇਵੇਗਾ।''

ਟਰੰਪ ਨੇ ਕਿਹਾ ਕਿ ''ਈਰਾਨ ਅੱਤਵਾਦ ਦਾ ਸਮਰਥਕ'' ਹੈ ਸੁਲੇਮਾਨੀ ਦੁਨੀਆਂ ਦਾ ''ਪ੍ਰਮੁੱਖ ਅੱਤਵਾਦੀ'' ਸੀ ਜਿਸ ਦੇ ''ਹੱਥ ਖ਼ੂਨ ਨਾਲ਼ ਲਿੱਬੜੇ'' ਹੋਏ ਹਨ।

ਟਰੰਪ ਨੇ ਆਖ਼ਰ ਵਿਚ ਈਰਾਨ ਨੂੰ ਚਿਤਾਵਨੀ ਭਰੇ ਲਹਿਜ਼ੇ ਵਿਚ ਕਿਹਾ ਕਿ ਸਾਨੂੰ ਤੁਹਾਡੇ ਤੇਲ ਦੀ ਲੋੜ ਨਹੀਂ, ਜੇਕਰ ਤੁਸੀਂ ਆਪਣੀਆਂ ਹਮਲਾਵਰ ਨੀਤੀਆਂ ਨਹੀਂ ਬਦਲਦੇ ਅਸੀਂ ਚੁੱਪ ਕਰਕੇ ਨਹੀਂ ਬੈਠਾਂਗੇ।

22 ਮਿਜ਼ਾਇਲਾਂ ਦਾਗੀਆਂ ਸਨ

ਇਰਾਕੀ ਫੌਜ ਦੇ ਮੁਤਾਬਕ ਈਰਾਨ ਨੇ ਇਰਾਕ ਵਿੱਚ ਅਮਰੀਕੀ ਫੌਜੀ ਠਿਕਾਣਿਆਂ 'ਤੇ ਕੁੱਲ 22 ਮਿਜ਼ਾਈਲਾਂ ਦਾਗੀਆਂ ਸਨ। ਇਰਾਕੀ ਫੌਜ ਦਾ ਕਹਿਣਾ ਹੈ ਕਿ ਇਸ ਹਮਲੇ ਵਿੱਚ ਕਿਸੇ ਜਾਨੀ ਨੁਕਸਾਨ ਦੀ ਖ਼ਬਰ ਨਹੀਂ ਹੈ। ਇਰਾਕ ਦਾ ਇਹ ਬਿਆਨ ਈਰਾਨ ਦੇ ਹਮਲੇ ਦੀ ਪੁਸ਼ਟੀ ਤੋਂ ਕੁਝ ਘੰਟਿਆਂ ਬਾਅਦ ਆਇਆ ਹੈ।

ਇਰਾਕ ਦੇ ਏਅਰਬੇਸ ‘ਤੇ ਹਮਲਾ

ਇਸ ਤੋਂ ਪਹਿਲਾ ਅਮਰੀਕਾ ਵਲੋਂ ਮਾਰੇ ਗਏ ਆਪਣੇ ਪ੍ਰਮੁੱਖ ਕਮਾਂਡਰ ਕਾਸਿਮ ਸੁਲੇਮਾਨੀ ਦੀ ਮੌਤ ਦਾ ਬਦਲਾ ਲੈਣ ਲਈ ਈਰਾਨ ਨੇ ਇਰਾਕ ਵਿਚ ਅਮਰੀਕੀ ਫੌਜ ਦੇ ਟਿਕਾਣਿਆ ਵਾਲੇ ਦੋ ਏਅਰ ਬੇਸਿਸ ਉੱਤੇ ਮਿਜ਼ਾਇਲ ਨਾਲ ਹਮਲਾ ਕਰਨ ਦਾ ਦਾਅਵਾ ਕੀਤਾ ਸੀ। 

ਈਰਾਨ ਦੇ ਦਾਅਵੇ ਤੋਂ ਬਾਅਦ ਅਮਰੀਕਾ ਨੇ ਇਸ ਦੀ ਪੁਸ਼ਟੀ ਕਰਦਿਆਂ ਕਿਹਾ ਸੀ, ''ਪੱਛਮੀ ਬਗਦਾਦ ਦੇ ਇਰਬਿਲ ਤੇ ਅਲ ਅਸਦ ਦੇ ਦੋ ਹਵਾਈ ਟਿਕਾਣਿਆਂ ਉੱਤੇ ਦਰਜਨਾਂ ਮਿਜ਼ਾਈਲਾਂ ਦਾਗੀਆਂ।ਇਨ੍ਹਾਂ ਹਮਲਿਆਂ ਵਿਚ ਕਿੰਨੇ ਲੋਕ ਮਾਰੇ ਗਏ ਹਨ''।

ਰਾਸ਼ਟਰਪਤੀ ਟਰੰਪ ਨੇ ਟਵੀਟ ਕਰਕੇ ਸਿਰਫ਼ ਇੰਨਾ ਕਿਹਾ ਸੀ , 'ਆਲ ਇੰਜ ਵੈੱਲ', ਨੁਕਸਾਨ ਦਾ ਪਤਾ ਲਗਾਇਆ ਜਾ ਰਿਹਾ ਹੈ। ਪਰ ਹੁਣ ਇਰਾਕੀ ਫ਼ੌਜ ਨੇ ਕਿਹਾ ਹੈ ਕਿ ਹਮਲੇ ਵਿਚ ਕੋਈ ਜਾਨੀ ਨੁਕਸਾਨ ਨਹੀਂ ਹੋਇਆ ਹੈ। 

ਇਹ ਵੀ ਪੜ੍ਹੋ:

ਦੁਨੀਆਂ ਦਾ ਪ੍ਰਤੀਕਰਮ 

ਈਰਾਨ  ਦੇ ਇਰਾਕ ਵਿੱਚ ਅਮਰੀਕੀ ਸੈਨਿਕ ਠਿਕਾਣਿਆਂ 'ਤੇ ਮਿਜ਼ਾਈਲ ਦੇ ਹਮਲੇ ਉੱਤੇ ਵਿਸ਼ਵਵਿਆਪੀ ਪ੍ਰਤੀਕਰਮ ਆਇਆ ਹੈ। ਯੂਰਪੀਅਨ ਯੂਨੀਅਨ ਨੇ ਕਿਹਾ ਹੈ ਕਿ ਮਿਡਲ ਈਸਟ ਵਿੱਚ ਹਥਿਆਰਾਂ ਦੀ ਵਰਤੋਂ ਨੂੰ ਤੁਰੰਤ ਰੋਕਿਆ ਜਾਣਾ ਚਾਹੀਦਾ ਹੈ।

ਯੂਰਪੀਅਨ ਯੂਨੀਅਨ ਨੇ ਕਿਹਾ ਕਿ ਅਮਰੀਕਾ ਅਤੇ ਈਰਾਨ ਦੋਵੇਂ ਗੱਲਬਾਤ ਸ਼ੁਰੂ ਕਰਦੇ ਹਨ ਅਤੇ ਟਕਰਾਅ ਨੂੰ ਖਤਮ ਕਰਦੇ ਹਨ। ਯੂਰਪੀਅਨ ਯੂਨੀਅਨ ਦੇ ਪ੍ਰਧਾਨ ਉਰਸੁਲਾ ਵਾਨ ਡੇਰ...